ਸਮੱਗਰੀ: ਇਹ ਕਹਿਣਾ ਹੈ ਹਿੰਦੀ ਫ਼ਿਲਮਾਂ ਦੇ ਨਾਮੀ ਕਲਾਕਾਰਾਂ ਵਿਨੇ ਪਾਠਕ ਤੇ ਮਨੋਜ ਪਾਹਵਾ ਦਾ। 

ਨਵੀਂ ਹਿੰਦੀ ਫ਼ਿਲਮ ਖ਼ਜੂਰ ਪੇ ਅਟਕੇ ਦੇ ਇਨ੍ਹਾਂ ਕਲਾਕਾਰਾਂ ਵਿਨੇ ਪਾਠਕ ਤੇ ਮਨੋਜ ਪਾਹਵਾ ਨੇ ਬੀਬੀਸੀ ਪੰਜਾਬੀ ਨਾਲ ਖ਼ਾਸ ਗੱਲਬਾਤ ਦੌਰਾਨ ਇਹ ਵਿਚਾਰ ਸਾਂਝੇ ਕੀਤੇ।

ਕੌਮੀ ਪੁਰਸਕਾਰਾਂ ਦੀ ਆਪਣੀ ਅਹਿਮੀਅਤ

ਵਿਨੇ ਪਾਠਕ ਕਹਿੰਦੇ ਹਨ, ''ਕਲਾਕਾਰਾਂ ਦੀਆਂ ਇਸ ਐਵਾਰਡ ਤੋਂ ਉਮੀਦਾਂ ਲਾਜ਼ਮੀ ਹਨ ਤੇ ਰਾਸ਼ਟਰਪਤੀ ਹੱਥੋਂ ਇਸ ਨੂੰ ਲੈਣਾ ਇਸ ਤੋਂ ਵੀ ਵੱਧ ਮਾਣ ਵਾਲੀ ਗੱਲ ਹੈ'' 

ਫੇਸਬੁੱਕ ਲਾਈਵ ਦੌਰਾਨ ਗੱਲ ਕਰਦੇ ਹੋਏ ਵਿਨੇ ਪਾਠਕ

ਮਰਹੂਮ ਅਦਾਕਾਰ ਓਮ ਪੁਰੀ ਨੂੰ ਯਾਦ ਕਰਦਿਆਂ ਵਿਨੇ ਪਾਠਕ ਕਹਿੰਦੇ ਹਨ ਕਿ ਉਨ੍ਹਾਂ ਦੇ ਘਰ ਵਿੱਚ ਦੇਸ਼-ਵਿਦੇਸ਼ ਤੋਂ ਮਿਲੇ ਬਾਕੀ ਐਵਾਰਡਜ਼ ਇੱਕ ਪਾਸੇ ਸਨ ਤੇ ਨੈਸ਼ਨਲ ਫ਼ਿਲਮ ਐਵਾਰਡ ਇੱਕ ਪਾਸੇ ਸੀ।

ਓਮ ਪੁਰੀ ਸਾਹਿਬ ਕਹਿੰਦੇ ਸਨ, ''ਇਸ ਇੱਜ਼ਤ ਦਾ ਤੁਸੀਂ ਅੰਦਾਜ਼ਾ ਨਹੀਂ ਲਗਾ ਸਕਦੇ ਕਿ ਇਹ ਪੁਰਸਕਾਰ ਤੁਹਾਡੀ ਆਤਮਾ 'ਚ ਕਿੰਨੀ ਊਰਜਾ ਦਾ ਵਾਧਾ ਕਰਦਾ ਹੈ।''

ਕਈ ਫ਼ਿਲਮੀ ਹਸਤੀਆਂ ਵੱਲੋਂ ਕੌਮੀ ਫ਼ਿਲਮ ਪੁਰਸਕਾਰਾਂ ਦੇ ਸਮਾਗਮ ਦੇ ਬਾਇਕਾਟ ਬਾਰੇ ਉਨ੍ਹਾਂ ਕਿਹਾ, '' ਬਾਇਕਾਟ ਜਾਇਜ਼ ਸੀ ਤੇ ਇਹ ਉਨ੍ਹਾਂ ਨਾਲ ਇੱਕ ਮਤਰੇਏ ਵਿਵਹਾਰ ਵਰਗਾ ਹੀ ਹੈ।''

ਵਿਨੇ ਪਾਠਕ ਅੱਗੇ ਕਹਿੰਦੇ ਹਨ, ''ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਵੱਲੋਂ ਕਰਵਾਏ ਜਾਂਦੇ ਇਨ੍ਹਾਂ ਐਵਾਰਡਜ਼ ਦੀ ਇੱਜ਼ਤ ਤੇ ਮਾਣ ਨੂੰ ਬਚਾ ਕੇ ਬਰਕਰਾਰ ਰੱਖਣਾ ਇਸ ਸੰਸਥਾ ਦਾ ਹੀ ਕੰਮ ਹੈ।''

11 ਹਸਤੀਆਂ ਨੂੰ ਇਹ ਪੁਰਸਕਾਰ ਰਾਸ਼ਟਰਪਤੀ ਰਾਮ ਨਾਥ ਕੋਵਿੰਦ ਹੱਥੋਂ ਦਿੱਤਾ ਗਿਆ ਸੀ ਤੇ ਬਾਕੀਆਂ ਨੂੰ ਇਹ ਐਵਾਰਡ ਕੇਂਦਰੀ ਮੰਤਰੀ ਸਮ੍ਰਿਤੀ ਇਰਾਨੀ ਤੇ ਕੇਂਦਰੀ ਰਾਜ ਮੰਤਰੀ ਰਾਜਿਆਵਰਧਨ ਸਿੰਘ ਰਾਠੌਰ ਹੱਥੋਂ ਦਿੱਤਾ ਗਿਆ ਸੀ।

ਇਸ ਸਬੰਧੀ ਵਿਨੇ ਪਾਠਕ ਨੇ ਕਿਹਾ ਕਿ ਜੇ ਇਸ ਫ਼ੈਸਲੇ ਨਾਲ ਸਾਡੇ ਕਲਾਕਾਰਾਂ ਨੂੰ ਪਰੇਸ਼ਾਨੀ ਤੇ ਦੁੱਖ ਹੋਇਆ ਹੈ ਤਾਂ ਉਹ ਲਾਜ਼ਮੀ ਹੈ ਕਿਉਂਕਿ ਅਜਿਹਾ ਇਨ੍ਹਾਂ ਐਵਾਰਡਜ਼ ਦੇ ਇਤਿਹਾਸ 'ਚ ਕਦੇ ਨਹੀਂ ਹੋਇਆ।

ਮਨੋਜ ਪਾਹਵਾ ਨੇ ਵਿਨੇ ਪਾਠਕ ਦੀਆਂ ਗੱਲਾਂ 'ਤੇ ਹਾਮੀ ਭਰਦਿਆਂ ਕਿਹਾ ਕਿ ਅਜਿਹਾ ਨਹੀਂ ਹੋਣਾ ਚਾਹੀਦਾ ਸੀ।

ਉਹ ਕਹਿੰਦੇ ਹਨ, ''ਉਮੀਦ ਹੁੰਦੀ ਹੈ ਕਿ ਜਾਵਾਂਗੇ ਤੇ ਨੈਸ਼ਨਲ ਐਵਾਰਡ ਰਾਸ਼ਟਰਪਤੀ ਦੇ ਹੱਥੋ ਮਿਲੇਗਾ''

ਮਨੋਜ ਪਾਹਵਾ

''ਇਹ ਤਾਂ ਉਹ ਗੱਲ ਹੋ ਗਈ ਕਿ ਤੁਸੀਂ ਮਹਿਮਾਨ ਨੂੰ ਘਰ ਖਾਣੇ 'ਤੇ ਸੱਦਾ ਦਿੱਤਾ ਅਤੇ ਫ਼ਿਰ ਘਰਦਿਆਂ ਨੂੰ ਕਹਿੰਦੇ ਹੋ ਕਿ ਇਨ੍ਹਾਂ ਨੂੰ ਰੋਟੀ ਖਵਾਓ ਮੈਨੂੰ ਕੰਮ ਪੈ ਗਿਆ ਹੈ....ਆਜੋ ਕੀ ਖਾਓਗੇ, ਬੰਦਾ ਕਹਿੰਦਾ ਹੈ ਰੋਟੀ ਤਾਂ ਮੈਂ ਖਾ ਲੈਣੀ ਹੈ ਤੇ ਜਿਸ ਨੇ ਸੱਦਾ ਦਿੱਤਾ ਸੀ ਉਹ ਕਿੱਥੇ ਚਲਾ ਗਿਆ ਹੈ।''

''ਇਸ ਤਰ੍ਹਾਂ ਹੀ ਨੈਸ਼ਨਲ ਫ਼ਿਲਮ ਐਵਾਰਡਜ਼ ਦੀ ਗੱਲ ਹੈ ਕਿ ਉਹ ਜੇ ਰਾਸ਼ਟਰਪਤੀ ਹੱਥੋ ਨਾ ਮਿਲੇ ਤਾਂ ਕੀ ਮਜ਼ਾ।''

ਬਦਲਦੇ ਦੌਰ 'ਚ ਬਦਲਦੇ ਕਿਰਦਾਰ

ਮਨੋਜ ਪਾਹਵਾ ਕਹਿੰਦੇ ਹਨ, ''ਚੰਗੀ ਕਹਾਣੀ ਕਰਕੇ ਚੰਗੇ ਅਦਾਕਾਰਾਂ ਨੂੰ ਮੌਕਾ ਮਿਲਦਾ ਹੈ''

''ਕੰਮ ਤਾਂ 80ਵੇਂ ਦਹਾਕੇ 'ਚ ਹੀ ਸ਼ੁਰੂ ਕਰ ਦਿੱਤਾ ਸੀ। ਹੁਣ ਜਿਵੇਂ-ਜਿਵੇਂ ਦੌਰ ਬਦਲ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕੌਮੀ ਪੁਰਸਕਾਰ ਸਾਡੇ ਕਲਾਕਾਰਾਂ ਲਈ ਮਾਣ ਤੇ ਮਰਿਆਦਾ ਦਾ ਵਿਸ਼ਾ ਹੈ, ਇਸ ਪੁਰਸਕਾਰ ਨੂੰ ਲੈਣਾ ਹਰ ਕਲਾਕਾਰ ਦਾ ਸੁਪਨਾ ਤੇ ਮਨਸੂਬਾ ਹੁੰਦਾ ਹੈ ਕਿ ਸਾਨੂੰ ਇੱਕ ਦਿਨ ਵੱਡੇ ਹੋ ਕੇ ਕੌਮੀ ਪੁਰਸਕਾਰ ਮਿਲੇਗਾ।